stanford-oval/wikipedia huggingface dataset:
דיאנה רוס
חיים אישיים

בן זוגה הראשון הוא המוזיקאי האמריקאי ברי גורדי, יחסיהם נמשכו מספר שנים, מיחסים אלו נולדה ב-1971 ילדתם המשותפת, בתה הבכורה. כשהייתה בחודש השני להריונה, בינואר 1971 נישאה לרוברט אליס סילברסטיין, מנהל מוזיקלי יהודי-אמריקאי שניהל קריירות של מפורסמים רבים, בין השאר גם את הקריירה של רוס. נולדו להם ביחד שתי בנות משותפות, השחקנית טרייסי אליס רוס (1972) וצ'אדני רוס (1975). השניים התגרשו בשנת 1977. את בעלה השני, איל הספינות הנורווגי ארן נס פגשה בשנת 1985, ונישאה לו שנה לאחר מכן. להם שני ילדים משותפים. נס נהרג ב-2004 בדרום אפריקה בתאונה שהתרחשה במהלך טיפוס הרים.
בשנת 2009 מספר ימים לאחר מותו של הזמר מייקל ג'קסון, התגלתה צוואתו שבה הוא מזכיר שילדיו יהיו תחת השגחתה של אמו קת'רין ג'קסון, וכשתלך לעולמה, רוס תהיה אחראית עליהם.
ב-2016 העניק נשיא ארצות הברית ברק אובמה לרוס את מדליית החירות הנשיאותית, עיטור הכבוד הגבוה במדינה.
דיסקוגרפיה > אלבומי אולפן

1970: Diana Ross
1970: Everything Is Everything
1971: Surrender
1973: Touch Me in the Morning
1973: Diana & Marvin (ביחד עם מרווין גיי)
1973: Last Time I Saw Him
1976: Diana Ross
1977: Baby It's Me
1978: Ross
1979: The Boss
1980: Diana
1981: To Love Again
1981: Why Do Fools Fall in Love
1982: Silk Electric
1983: Ross
1984: Swept Away
1985: Eaten Alive
1987: Red Hot Rhythm & Blues
1989: Workin' Overtime
1991: The Force Behind the Power
1994: A Very Special Season
1995: Take Me Higher
1999: Every Day Is a New Day
2006: Blue
2006: I Love You
2015: Diana Ross Sings Songs from The Wiz
2021: Thank You
דירוג אג"ח

דירוג איגרות חוב הוא תהליך המתבצע על ידי חברות דירוג, ומטרתו העיקרית היא הערכת הסבירות של קבלת הקרן והריבית של איגרת החוב, בדרך כלל אג"ח קונצרניות.
בדירוג אג"ח קונצרניות מבחינים בין דירוג חברות (Corporate rating), שהוא דירוג המתייחס לחוסנה הפיננסי הכולל של חברה, לבין דירוג להתחייבות ספציפית (issue rating), הבודק יכולת חברה להחזיר חוב ספציפי - בדרך כלל אג"ח קונצרנית שהיא מנפיקה, בין אם בהנפקה לציבור, בין אם בהנפקה פרטית, ובין אם באיגרת חוב שכבר נסחרת בבורסה.
אג"ח קונצרניות מוחזקות בעיקר על ידי גופים מוסדיים (חברות ביטוח, קופות גמל וקרנות פנסיה). לגופים אלה השקעות מסיביות באיגרות חוב, ומכאן החשיבות בדירוג האיגרות. גם לחברות המנפיקות יש חשיבות בדירוג, הנובעת מהפחתה ניכרת של עלות ההון המגויס על ידן, ככל שהדירוג הניתן גבוה יותר.
דירוג מתבצע גם לגופים שאינם חברות, כמו עיריות וגופים אחרים, וגם למדינות.
הקריטריונים לדירוג

משמעות הדירוג היא הערכת הסיכון שבקניה או החזקה של איגרת החוב, ובעיקר הערכה של סבירות קבלת הקרן והריבית בגינה במועדים הקבועים מראש. הדירוג מתבצע על סמך הערכה אנליטית של החברה, המתבצעת על ידי אנליסטים שהוכשרו לכך. הוא נעשה לפי בחינת פרמטרים המשתייכים לשתי קטגוריות: סיכון עסקי וסיכון פיננסי.
סיכון עסקי:
במסגרת הערכת הסיכון העסקי נבחנים הסביבה הענפית של החברה, לרבות מעמדה התחרותי בענף, וזהו אחד הפרמטרים העיקריים בדירוג. עוד נבחן מבנה הניהול והבעלות על החברה, שהוא פרמטר היכול להצביע על יכולתם ונכונותם של בעלי החברה לתמוך בה במקרה של בעיה בתזרים המזומנים העלול להקשות ולו זמנית על החזר הקרן והרבית.
סיכון פיננסי:
הסיכון הפיננסי מושתת על בדיקת הדוחות הכספיים של החברה, תוך מתן דגש להכנסות ולרווחיות, למבנה ההון - ובעיקר הון עצמי מול התחייבויות, לנזילות החברה ולנגישותה למקורות מימון אחרים, ולתזרים המזומנים.
כמו כן נבחנות תביעות משפטיות, ערבויות, וחשיפה מטבעית של החברה הנבדקת.
בדירוג אג"ח ספציפי נבדקות גם הבטוחות, אם הן קיימות, היקף סדרת האג"ח מול סך התחייבויות החברה, וסדר הקדימויות של הנושים.
תהליך הדירוג

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הדירוג בישראל הלכה למעשה

בישראל בשנת 2008 דורגו רק הבנקים הגדולים (בנק לאומי ובנק הפועלים) בדירוג AAA. (הדירוג AAA נקרא בעגה המקצועית "טריפל A" והוא הגבוה ביותר הקיים). סולם הדירוג בישראל הוא אוטונומי, ואינו מקביל לדירוג הבינלאומי. כך למשל חברת טבע, המגייסת חוב בחו"ל, מדורגת Baa2 על ידי סוכנות הדירוג מודי'ס (השקול ל-BBB). אילו הייתה טבע מגייסת הון בישראל, היא הייתה מקבלת דירוג גבוה בהרבה, ולחלופין, חברות ישראליות היו מדורגות בדירוג נמוך משמעותית לו היו מגייסות הון בחו"ל.
חברת החשמל היא דוגמה לבעייתיות בדירוג. איגרותיה מדורגות - AA, נכון לתחילת 2014, על אף שפיננסית החברה אינה עומדת בדירוג זה. הסיבה לדירוג האמור היא מתן משקל גבוה לבעלות על החברה, והערכת המדרגים כי ממשלת ישראל תעמוד מאחורי התחייבויות החברה.
בדירוג AA דורגו נכון לתחילת 2008 חברות שהיו אז בעלות איתנות פיננסית גבוהה, כמו החברה לישראל, בתי הזיקוק בחיפה, בזק, אי די בי חברה לפיתוח והבנקים הבינוניים. האג"ח של אי די בי פיתוח הדרדרו עם הזמן לדירוג D ב-2013, לאחר שהחברה נקלעה למשבר והגיעה לסף הסדר חוב. אג"ח החברה האם, אידיבי אחזקות, שהדרדרו גם הן לדירוג D, הצדיקו את הדירוג עם ההחלטה על הסדר החוב בחברה במהלך 2013, שגרר אחריו גם העברת השליטה מנוחי דנקנר לבעלים חדשים. הדירוג של החברה לישראל ירד אף הוא לרמה של +A, ואילו חברת הבת בזן הדרדרה לBBB.
נכון ל-2008, חברות רבות היו מדורגות ברובן בציון A או נגזרותיו. עם פרוץ משבר האשראי ב-2008 ובעקבות משבר האג"ח הקונצרניות בישראל בסוף שנה זו, הורדו דירוגים של חברות רבות, ובתוכן חברות נדל"ן.
בעת קבלת הדירוג הראשוני, מיעוט מבוטל של החברות מדורג ב-BBB. הסיבה היא שחברות נרתעות מלהנפיק בדירוג זה. עם זאת, חברות לא מעטות הגיעו לדירוג זה לאחר שדירוגן הדרדר עם הזמן.
לדירוג השלכה ישירה על עלות גיוס ההון של החברות. כך למשל, התשואה לפדיון של איגרת חוב המדורגת AAA עשויה להיות קרובה לזו של איגרת חוב ממשלתית (בינואר 2008 נסחרו איגרות החוב הממשלתיות הצמודות לחמש שנים בתשואה לפדיון 3.3%, אג"ח מדורגות AAA סביב 4.1%, ואג"ח מדורגות A סביב 5%). לעומת זאת, תשואה לפדיון של איגרת לא מדורגת עלולה להיות גבוהה בהרבה ולהגיע אף לשיעורים דו ספרתיים.
חברות מדרגות

החברות המדרגות אג"ח בעולם הן חברות בינלאומיות, שמנוהלות בדרך כלל מארצות הברית. אלו הן חברות שעיסוקן גם בדירוג מדינות ברחבי העולם. בין החברות המובילות בתחום ניתן למנות את סטנדרד אנד פורס, פיץ', ומודי'ס.
בישראל היו ב-2013 שתי חברות מדרגות:
"מעלות", החברה הוותיקה יותר, חברה בת של חברת "סטנדרד אנד פורס" העולמית, ומשתמשת בסולם הדירוג שלה.
"מידרוג", חברה בת של מודי'ס העולמית.
סולמות הדירוג

סולם הדירוג של מעלות (ושל סטאנדרד אנד פורס) כולל עשר דרגות המחולקות לשתי קבוצות :"דירוג השקעה" (Investment Grade) ו"דירוג ספקולטיבי". הדירוג מורכב מצירופים של האותיות הלטיניות A,B,C (בנוסף לדרגות הראשיות ניתן להוסיף לדירוג סימני פלוס או מינוס לשם עידון).
כל דירוגי מעלות מתייחסים למנפיק בהשוואה למנפיקים ישראלים אחרים, ואינן מתייחסות לסיכון של ישראל כמדינה.
דירוג השקעה
AAA: למנפיק יכולת מעולה לפרוע את התשלומים בגין ההתחייבות בהשוואה למנפיקים ישראלים אחרים.
AA: יכולת המנפיק לפרוע את התשלומים היא הרבה מעבר לממוצע.
A: יכולת המנפיק לפרוע את התשלומים היא מעבר לממוצע.
BBB: יכולת המנפיק לפרוע את התשלומים בגין ההתחייבות ממוצעת.
דירוג ספקולטיבי
BB: יכולת המנפיק לפרוע את התשלומים בגין האיגרת היא מתחת לממוצע בהשוואה למנפיקים ישראלים אחרים.
B: יכולת המנפיק לפרוע את התשלומים היא הרבה מתחת לממוצע.
CCC: סיכוי מסוים לאי-עמידה בפירעון התשלומים.
CC: אי-עמידה בפירעון התשלומים נראית סבירה ביותר.
C: מנפיק האיגרת זו עומד לחדול או חדל מפירעון תשלום הריבית ו/או הקרן.
D: החברה המנפיקה לא פרעה את התשלומים בגין האיגרת (Default).
סולם הדירוג של מידרוג
למדרוג (ולחברת האם מודי'ז) סולם דומה לזה של מעלות, אך צירופי האותיות שונים: הספרות 1,2,3 הן תחליף לסימני המינוס והפלוס של מעלות. לדוגמה, הדירוג A3 מקביל ל-A מינוס בסולם מעלות,A2 מקביל ל-A,ו-A1 מקביל ל-A פלוס).
דירוג השקעה:
Aaa: מעולה - מקביל ל-AAA בדירוג מעלות
Aa: גבוה מאוד - מקביל ל-AA(הדרגות הן: Aa1,Aa2,Aa3)
A: בינוני-גבוה - מקביל ל-A (הדרגות הן: A1,A2,A3)
Baa: בינוני - מקביל ל-BBB (הדרגות הן: Baa1,Baa2,Baa3)
דירוג ספקולטיבי
Ba: בעייתי
B: נמוך
Caa: נמוך במידה רבה
Ca: נמוך במידה רבה מאוד
C: נמוך ביותר
ביקורת על חברות הדירוג

בעקבות משבר הסאבפריים בארצות הברית, שהחל בשנת 2007, עלתה טענה כנגד חברות הדירוג כי הן פועלות במצב של ניגוד עניינים, מכיוון שהן מקבלות תשלום עבור פעולת הדירוג מאותן חברות שאת איגרות החוב שלהן הן מדרגות. התוצאה היא, על פי אותה טענה, הטיית הדירוג כלפי מעלה. כך לדוגמה, חלק מהאג"ח המגובה במשכנתאות סאבפריים, שהן מסוכנות בעליל, קיבלו את הדירוג AAA, שכאמור הוא הגבוה ביותר האפשרי. טענה נוספת שעלתה נגדן היא שאינן מצליחות לחזות שינויים משמעותיים בחברות שהן מדרגות, ובכלל זה הידרדרות חמורה. אחת התגובות של חברות הדירוג לביקורת הייתה פרסום הכלי של אופק הדירוג, Rating Outlook. כלי זה מאפשר לחברות הדירוג להודיע שהן עוקבות באופן צמוד יותר אחר גופים מסוימים. יחד עם ההודעה על התחלת מעקב כזה הן מודיעות האם האופק שהן רואות עבור אותם גופים הוא של שיפור, שימור המצב הקים לאורך זמן, או הרעה. כאשר התמונה של אותם גופים מתבהרת, חברות הדירוג תפסקנה את המעקב המיוחד של אותם גופים, ואולי ישנו את האופק שהן רואות עבור אותם גופים.
ראו גם

דירוג אשראי
סיכון אשראי
סטנדרד אנד פורס
מודי'ס
הערות שוליים

↑  ניר צליק, מודי'ס מחזקת את דירוג האג"ח של טבע לרמת Baa2 בעקבות רכישת באר, באתר TheMarker‏, 18 ביולי 2008
↑  כתבה על קשיי המימון של חברת החשמל
↑  נחמיה שטרסלר‏, "המשבר בשוקי ההון עדיין לא נגמר", באתר וואלה, 21 באוקטובר 2007
↑  סיגל יששכר ואלעד סרוסי, משמעות אופק הדירוג והאפקטיביות של סטאטוס הדירוג כמנבא שינוי בדירוגי אשראי - דוח מיוחד (עמ' 8), באתר חברת מידרוג (חברת דירוג), ‏14 במאי 2012(הקישור אינו פעיל)
| ניירות ערך והשקעות בשוק ההון |
| --- | --- | --- |
| ניירות ערך הוניים | הון מניות • מניה • מניה רגילה • כתב אופציה • כתב זכויות • מניות הטבה • כתב זכויות • מניית בכורה • מניית שליטה • מניות באוצר • יחידת השתתפות • בעל מניות |  |
| ניירות ערך התחייבותיים | איגרת חוב (איגרת חוב קונצרנית • איגרת חוב ממשלתית • איגרת חוב מוניציפלית) • אג"ח אופציה |  |
| ניירות ערך אחרים | קרן נאמנות • קרן מחקה • תעודת סל • תעודת סל בחסר • קרן סל • נייר ערך המיר • המירות • אג"ח להמרה |  |
| קבוצות ניירות ערך | שטר הון • מניית בכורה |  |
| השקעות שאינן נייר ערך | מוצר מובנה • פיקדון • חיסכון • חשבון בנק • קרן הון סיכון • קרן גידור • קרן השקעות פרטיות • מימון המונים • הלוואת בעלים • קרן נדל"ן |  |
| חסכונות פנסיוניים | קופת גמל (קרן פנסיה • קרן השתלמות) • קופת גמל להשקעה • ביטוח מנהלים • קופת גמל בניהול אישי |  |
| נגזרים | אופציה • חוזה עתידי • אופציה אקזוטית (אופציה בינארית • אופציה אסייתית) • CDO • CDS • עסקת החלף |  |
| סחורות נפוצות | סחורה • זהב • כסף (יסוד) • נפט |  |
| מטבעות דיגיטליים | הצעת מטבע ראשונית • מטבע מבוזר • ביטקוין |  |
| ניתוח ניירות ערך | ניתוח טכני • מודל בלאק ושולס • בטא (מדד) • ארביטראז' • רווח למניה |  |
| בורסות מרכזיות | הבורסה לניירות ערך בתל אביב • נאסד"ק • הבורסה לניירות ערך בניו יורק • הבורסה לניירות ערך בלונדון • Euronext |  |
| מדדים מרכזיים | מדד תל אביב 35 • דאו ג'ונס • S&P 500 • FTSE • מדד נאסד"ק 100 |  |
| תאגידים | מיזוגים ורכישות • הערכת שווי • בדיקת נאותות • הצעת רכש • השתלטות עוינת • רכישה ממונפת • מנוף פיננסי • דיבידנד • מיזוג חברות • פירוק חברות • דיני תאגידים • שליטה |  |
| דוחות כספיים | יחסים פיננסיים • דו"ח כספי • רואה חשבון • תקן דיווח כספי בין-לאומי • תשקיף • הערת עסק חי |  |
| רגולציה וגופים רגולטוריים | רשות ניירות ערך • רשות שוק ההון, ביטוח וחיסכון • הפיקוח על הבנקים • חוק ניירות ערך • הוועדה לניירות ערך ולבורסות (ארצות הברית) • מועצה לפיקוח על הביקורת בחברות ציבוריות • פדרל ריזרב • חוק גלאס-סטיגל • רפורמת בכר • חוק החברות |  |
| היסטוריה | השפל הגדול • משבר הסאבפריים • משבר מניות הבנקים |  |
| תחומים אקדמיים קשורים | מימון • חשבונאות • כלכלה • מנהל עסקים |  |
| דירוג אשראי | דירוג אשראי • דירוג אג"ח • מודי'ס • סוכנות הדירוג פיץ' • סטנדרד אנד פורס |  |
| ערכים נוספים | הנפקה • ערך ריאלי וערך נקוב • הנפקה ראשונה לציבור • השוק הראשוני • השוק המשני • בנק השקעות • חיתום • רכישה עצמית • בורסה לניירות ערך • נייר ערך • ברוקר • דילר • חוזה הפרשים • מסלקת הבורסה • נייר ערך מגובה משכנתה • איגוח • עושה שוק • מעבר לדלפק • ספר הפקודות • מכירה בחסר • שורט סקוויז • קסטודיאן • שוק המעו"ף • בקדייטינג • מידע פנים • Dark Pool • הרצת מניות • ויסות שערי ניירות ערך • סיכון אשראי • נזילות פיננסית • EBITDA • אמות מידה פיננסיות • פירמידת שליטה • עקום התשואה • אזהרת רווח |  |
השוואת סולמות הדירוג של חברות הדירוג הגדולות
דיפלוטומודון

| דיפלוטומודון |
| --- | --- |
 שן מאובנת של דיפלוטומודון
תקופה
קרטיקון עליון, 70–66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: דיפלוטומודון
מינים
 Diplotomodon horrificus
שם מדעי
 Diplotomodon

דיפלוטומודון (שם מדעי: Diplotomodon; מילולית: "שן חותכת כפולה") הוא סוג של דינוזאור תרופוד שחי באמריקה הצפונית במשך הקרטיקון העליון לפני 70 עד 66 מיליון שנה מזמננו. כיום רואים בסוג טקסון מבוטל והמאובנים שלו נחשבים לקרובים לממצאי טירנוזאורוס. עם זאת הוא לא השתייך למשפחת הטירנוזאוריים אלא לקרוביהם - הטירנוזאורים.
הסוג ידוע רק משרידים של שן אחת באורך שלושה סנטימטרים, שהתגלתה בתצורת הורנרסטון (אנ') בניו ג'רזי. בסמוך אליו התגלו מספר יצורים ימיים, אשר התקיימו כנראה בים הפנימי המערבי.
במקור השרידים השתייכו לשרידי דג טורף קדום, ומהם קיבל הסוג את שמו בידי ג'וזף ליידי (אנ'), אשר נתן לסוג את השם Tomodon ב-1865. ואולם שם זה הועבר לשם של נחש מקבוצת הדיפסדידיים. השם החדש ניתן בידי ליידי ב-1868 והוא מתייחס לשן הרחבה, השטוחה והסימטרית. רק ב-1980 החוקר אדוארד דרינקר קופ העריך שהסוג הוא של דינוזאור ולא של דג.
החוקר ראלף מולנר (אנ') טען ששרידי השן יכולים להיות שייכים למוסזאורוס ולא לטירנוזאור בעוד אחרים ראו בו סוג אח של הדריפטוזאורוס, הקרוב לטירנוזאוריים. כיום רואים בסוג זה מוטל בספק עקב מיעוט הממצאים שיעידו על מקורותיו.
דרגן שקוטה

| --- | --- |

 לידה:  16 ביוני 1952 (בן 72) בלגרד, הרפובליקה הפדרלית הסוציאליסטית של יוגוסלביה 
 גובה:  2.0 מטרים
 הישגים כמאמן
 זכייה בגביע ספורטה (1991)   ליגת האלופות בכדורסל (2018)  ליגת העל היוונית בכדורסל (2002),
 
דרגן שקוטה (בסרבית: Драган Шакота; נולד ב-16 ביולי 1952, בלגרד) הוא מאמן כדורסל סרבי, שעבד בעיקר בסרביה ויוון.
דרגן שקוטה שיחק בקבוצת IMT מבלגרד. הוא שיחק בה במשך 11 עונות וזכה איתה באליפות לידת משנה היוגוסלבית בעונת 1982/83.
לאחר סיום הקריירה כשחקן, הוא המשיך בקבוצתו כמאמן. בעונת 1987/88 הם הגיעו לרבע הגמר של גביע ספורטה בו הפסידו ללימוז' שבהמשך זכתה בגביע.
בעונת 1988/89 שקוטה אימן את מועדון הכדורסל זאדאר והגיע איתו לחצי הגמר של גביע קוראץ'. בהמשך הוא אימן ציבונה זאגרב במשך עונה בודדת.
בעונת 1990/91 דרגן שקוטה אימן בפאוק סלוניקי ואיתה ניצח בגביע ספורטה, גביע היווני וזכה במקום שני בליגת העל היוונית בכדורסל. לאחר מספר עונות בקבוצות אחרות ביוון, בעונת 1994/95 שקוטה חזר לפאוק וזכה איתה בגביע היווני. הוא הביא לקבוצה את פרדראג סטויאקוביץ' שאז היה בן 17 בלבד.
בעונת 2001/02 שקוטה הגיע לא.א.ק. אתונה וזכה עם הקבוצה באליפות הליגה היוונית.
בעונת 2003/04 שקוטה החליף את סלובודן סובוטיץ' כמאמן אולימפיאקוס אך למרות שיפורים בביצועי הקבוצה היא לא זכתה באף תואר.
בשנת 2005 שוקטה חזר לסרביה והחל לאמן הכוכב האדום. הוא שיתף בקבוצה מספר שחקנים סרבים ששיחקו תחתיו ביוון (מילן גורוביץ', פרו אנטיץ', מירוסילב רייצ'ביץ' ואיגור מילושביץ'). בשנת 2006 הוא זכה בגביע הסרבי.
בעונת 2014/15 הוא חזר לא.א.ק. אתונה. בעונת 2018 הוא זכה עם הקבוצה בליגת האלופות בכדורסל ובגביע היווני.
דיאנה קוויק

| --- | --- |

 לידה:  23 בנובמבר 1946 (בת 77) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1958 
 מקום לימודים:  ליידי מרגרט הול, אוקספורד  תיכון דרטפורד לבנות 
 בן או בת זוג:  קנת קרנהאם (1974–1978)   ביל ניי (1980–2008) 
 צאצאים:  מרי ניי 
 פרופיל ב-IMDb
 
דיאנה מרילין קוויק (באנגלית: Diana Marilyn Quick; נולדה ב-23 בנובמבר 1946) היא שחקנית אנגלייה.
ביוגרפיה

קוויק נולדה בלונדון, השלישית במשפחה בת ארבעה ילדים. היא גדלה בדרטפורד שבקנט ולמדה בבית הספר לבנות דרטפורד. המורה שלה לאנגלית עודד אותה לעסוק במשחק. בהיותה בבית הספר הצטרפה כחברה בתיאטרון חובבים בקרייפורד שבקנט. כמו כן שיחקה בהפקות רבות של בית הספר. ב-1964 המשיכה ללמוד בקולג' ליידי מרגרט הול באוקספורד. קוויק הייתה האישה הראשונה שכיהנה כנשיאה של אגודת הדרמה של אוניברסיטת אוקספורד.
קוויק בילתה שבע שנים במחקר וכתיבה של ספר על חיי משפחתה בהודו. הספר פורסם ב-2009 בהוצאת ויראגו בשם "A Tug on the Thread: From the British Raj to the British Stage". בספרה היא מגלה שמוצאה הוא מעורב אנגלי-הודי. סבא רבא שלה שירת במשך 23 שנים בצבא הודו ואחר כך היה לשוטר. הוא וסבתא רבתא שלה ברחו מהמרד ההודי הגדול אחרי שאביה נהרג.
ביוגרפיה > קריירה

תפקידה הידוע ביותר של קוויק הוא בדמות ג'וליה פלייט בהפקה הטלוויזיונית של הרומן "חמדת ימים" (Brideshead Revisited). על הופעתה במיני-סדרה הייתה מועמדת לפרס אמי ופרס באפט"א לטלוויזיה. קוויק הרבתה להופיע בתיאטרון ובהפקות קולנוע וטלוויזיה. על הבמה שיחקה במחזות שייקספיריים כגון "טרוילוס וקרסידה" ומחזות נוספים בהם "אופרה בגרוש" מאת ברכט.
ב-2009 גילמה קוויק את דמותה של המלכה אליזבת השנייה בפרק "How Do You Solve a Problem Like Camilla?" בסדרת הדרמה הדוקומנטרית "המלכה". היא שיחקה באותו תפקיד כאישה צעירה יותר במחזה "A Question of Attribution" מאת אלן בנט.
ביוגרפיה > חיים אישיים

בן זוגה של קוויק היה השחקן ביל ניי. לשניים יש בת משותפת, השחקנית מרי ניי. הם נפרדו ב-2008. בני הזוג נפגשו בשנת 1981 כשכיכבו יחד במחזה בתיאטרון הלאומי בלונדון. בין השנים 1974 עד 1978 הייתה קוויק נשואה לשחקן קנת קרנהאם. היה לה מערכת יחסים עם אלברט פיני שנמשכה שבע שנים.
קוויק הייתה אחת מהידוענים שתמכו במועמדותה של קרוליין לוקאס ממפלגת הירוקים של אנגליה וויילס בבחירות הכלליות בבריטניה בשנת 2015.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1971 | ניקולאס ואלכסנדרה | Nicholas and Alexandra | סוניה |  |
| 1971 | מזמור חג המולד | A Christmas Carol | רוח חג המולד של העבר | דיבוב; סרט קצר |
| 1974 |  | A Private Enterprise | פני |  |
| 1977 | הדואליסטים | The Duellists | לורה |  |
| 1977 |  | The Three Hostages | מרי האנאי | סרט טלוויזיה |
| 1978 |  | The Odd Job | פיונה האריס |  |
| 1978 |  | The Big Sleep | מונה גרנט |  |
| 1984 |  | Ordeal by Innocence | גוונדה ווהן |  |
| 1986 |  | Max, Mon Amour | קאמיל |  |
| 1989 |  | The Misadventures of Mr. Wilt | סאלי |  |
| 1994 | נוסטרדמוס | Nostradamus | דיאן דה פואטייה |  |
| 2000 | להציל את גרייס | Saving Grace | האני |  |
| 2001 |  | The Affair of the Necklace | מאדאם פומפרה |  |
| 2001 |  | The Discovery of Heaven | סופיה ברונס |  |
| 2002 |  | Revengers Tragedy | הדוכסית |  |
| 2010 |  | Love/Loss | אנג'לה |  |
| 2017 | סטלין מת! | The Death of Stalin | פולינה ז'מצ'וז'ינה |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1969 |  | The Complete and Utter History of Britain | תפקידים שונים | סדרת טלוויזיה |
| 1981 | חמדת ימים | Brideshead Revisited | ג'וליה פלייט / ג'וליה | מיני-סדרה |
| 1982 | האישה בלבן | The Woman in White | מריאן הלקומב |  |
| 1983 | פנטום האופרה | The Phantom of the Opera | מאדאם ביאנקי | סרט טלוויזיה |
| 1988 |  | Minder | אנג'י | בפרק "An Officer and a Car Salesman" |
| 1992 | המפקח מורס | Inspector Morse | הילרי סטיבנס | בפרק "Absolute Conviction" |
| 1994 |  | Dandelion Dead | מריון גלספורד-גייל | מיני-סדרה |
| 1999 | אריסטוקרטים | Aristocrats | ליידי לואיזה המבוגרת | מיני-סדרה |
| 2002 | דיאל ופסקו | Dalziel and Pascoe | סטלה אפלגארת' | בפרק "For Love Nor Money" |
| 2003 | פוארו | Poirot | גברת וולמן | בפרק "Sad Cypress" |
| 2003 | דוקטור הו | Doctor Who | פריים | מיני-סדרה "Scream of the Shalka" |
| 2004 | רציחות במידסומר | Midsomer Murders | קלייר בונאוויטה | בפרק "Dead in the Water" |
| 2008 | קינגדום | Kingdom | ג'נט קריימר | סדרת טלוויזיה (פרק אחד) |
| 2009 | המלכה | The Queen | המלכה אליזבת השנייה | בפרק "How Do You Solve a Problem Like Camilla?" |
| 2010 | לואיס | Lewis | גוון רייברן | בפרק "Dark Matter" |
| 2010–2014 | חוק וסדר: UK | Law & Order: UK | השופטת הול | סדרת טלוויזיה (3 פרקים) |
| 2014 | הנעדר | The Missing | מרי גארט | עונה ראשונה |
| 2016 | הודיני ודויל | Houdini and Doyle | ססיליה וייס | מיני-סדרה |
| 2016 |  | The Living and the Dead | סילביה | סדרת טלוויזיה (פרק אחד) |
הערות שוליים

↑  "LMH, Oxford - Prominent Alumni". נבדק ב-20 במאי 2015. {{cite web}}:  (עזרה)
↑  Roberts, Laura. It's not Love Actually after all as star Nighy splits with partner of 27 years, Daily Mail, 25 August 2008.
↑  Elgot, Jessica (24 באפריל 2015). "Celebrities sign statement of support for Caroline Lucas – but not the Greens". The Guardian. London, UK. נבדק ב-23 ביולי 2015. {{cite news}}:  (עזרה)
| --- | --- |
בקרת זהויות :  NLI: 987007430477205171  BnF: cb142182373 (data)  GND: 143864408  ISNI: 0000 0001 1773 0593  LCCN: n88227073  MusicBrainz: d3001519-ae79-4d98-a033-1fa956280ceb  NKC: xx0002593  SNAC: w6nh7mkm  SUDOC: 175648794  VIAF: 85321816   WorldCat (עם VIAF): 85321816
דרגונפליי רקורדס

|  נתונים כלליים |
| --- | --- |
 מייסדים:  מרטין גלובר
 תקופת הפעילות:  1992–הווה (כ־32 שנים)
 מיקום המטה:  לונדון 
 
דרגונפליי רקורדס (באנגלית: Dragonfly Records) הוא מותג הקלטות הטהור הראשון לטראנס פסיכדלי. הוא הוקם על ידי מרטין גלובר בבריקסטון, לונדון.
מרטין גלובר ניצל את המונופול שלו בתור בעל המותג והסטודיו (Butterfly Records) היחיד אשר פעל למען הטראנס הפסיכדלי והקים את Dragonfly Records ובמהרה הפך המקום למרכז המוזיקה הפסיכדלית בלונדון. באותו מקום ראג'ה ראם וגארהם ווד יצרו את The Infinity Project. סיימון פוספורד, אשר עבד כטכנאי סאונד ב-Dragonfly, הוציא לאחר מכן את האלבום Twisted כ-Hallucinogen אצל Dragonfly Records, הקומפליקציה הראשונה של Dragonfly Records הוצאה כטראנס סמפלר וזמן קצר אחר כך באוגוסט,1993 יצאה קומפליקציה חדשה בשם Project II Trance. הקומפליקציה הנ"ל הכילה יצירות של אמנים אהודים כמו Mandra Gora והפרויקט הצרפתי Total Eclipse. ב-1994 המותג הוציא את הסינגלים של Man With No Name,‏ Parna, הקוסם החמקמק ו-Doof. הקומפליקציה Order Odonata שוחררה באותה בשיתוף עם Dragonfly.
ראו גם

טראנס פסיכדלי
ראג'ה ראם
סיימון פוספורד
דורינו סרפיני

תאודורו "דורינו" סרפיני (באיטלקית: Teodoro "Dorino" Serafini;‏ 22 ביולי 1909–5 ביולי 2000) היה רוכב ונהג מרוצים איטלקי.
סרפיני החל ברכיבה על אופנועים בשנות ה-30, הפך לאלוף איטליה ב-1933 בקטגוריית ה-175 סמ"ק וב-1936 בקטגוריית ה-500 סמ"ק. בשנת 1939 זכה באליפות אירופה באותה קטגוריה.
לאחר מלחמת העולם השנייה עבר להתחרות במרוצי מכוניות. בסוף שנת 1949 זומן על ידי אנצו פרארי להתחרות במרוצים שונים עבור פרארי. הוא סיים את מרוץ המילה מילייה במקום השני. בספטמבר 1950 השתתף בגרנד פרי איטליה, מרוץ הסיום של עונת 1950, עונת הבכורה של אליפות הפורמולה 1. הוא התחרה עבור קבוצת פרארי וסיים את המרוץ במקום השני. במהלך המרוץ חלק את המכונית עם אלברטו אסקרי ולכן זכה רק למחצית הנקודות (3 במקום 6).
במהלך מרותץ המילה מילייה של שנת 1951 היה מעורב בתאונה לאחר שרכבו הדרדר לתהום. בעקבות התאונה עבר מספר ניתוחים ונדרש לתקופת החלמה ארוכה, לאחריה לא שב לפעילות תחרותית.
מלבד המרוץ הזה השתתף במספר מרוצים נוספים, שלא היוו חלק מהאליפות. בגרנד פרי סירקוזה, שהתקיים במרץ 1951, סיים במקום השני.
הערות שוליים

↑  Chi era Dorino Serafini (באיטלקית)
דייוויד באמבר

| --- | --- |

 לידה:  19 בספטמבר 1954 (בן 70) ווקדן, הממלכה המאוחדת 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-1982 
 מקום לימודים:  האקדמיה המלכותית לאמנות הדרמה (1979)  אוניברסיטת בריסטול 
 פרסים והוקרה:  פרס אוליבייה 
 פרופיל ב-IMDb
 
דייוויד ג'יימס באמבר (באנגלית: David James Bamber; נולד ב-19 בספטמבר 1954) הוא שחקן אנגלי, הידוע מהופעותיו בטלוויזיה ובתיאטרון. הוא חבר באקדמיה המלכותית לאמנות הדרמה.
ביוגרפיה

באמבר נולד בוולקדן, שליד מנצ'סטר. בספטמבר 1973 היה חבר בתיאטרון לנוער של מנצ'סטר, ושיחק בתפקיד פנדארוס במחזה "טרוילוס וקרסידה". הוא למד דרמה באוניברסיטת בריסטול והמשיך את לימודי המשחק ב-RADA, שם זכה בשנת 1979 במדליית זהב.
באמבר הרבה להופיע בטלוויזיה הבריטית, בסדרות טלוויזיה, במיני-סדרות ובסרטי טלוויזיה שונים. הוא שיחק בעיבוד של ה-BBC לספר "הבודהה מהפרברים" מאת חניף קוריישי, ובסדרת הדרמה "גאווה ודעה קדומה" על פי הרומן של ג'יין אוסטן, בה גילם את מר קולינס, הדודן של בני משפחת בנט.
עוד שיחק בתפקיד, ג'וליאן ויתאקר, שר זוטר במשרד האוצר, בפרק בסדרה "The New Statesman" בכיכובו של ריק מייאל. ב-1997 כיכב בתפקיד אריק סלאט בשתי העונות של הסדרה "Chalk" של סטיבן מופאט.
להכרה בינלאומית זכה בשנים 2005–2007 כשהופיע בתפקיד מרקוס טוליוס קיקרו בסדרה "רומא" של HBO / BBC2. בסדרה "פוארו" השתתף בפרק "The Double Clue" בעונה השלישית בה גילם אספן תכשיטים שנשדד. בסרט "מבצע ואלקירי" בבימויו של בריאן סינגר הוא שיחק בתפקיד אדולף היטלר.
באמבר הוא גם שחקן תיאטרון. ב-1995 זכה בפרס לורנס אוליבייה לשחקן הטוב ביותר על הופעתו כגאי במחזה "My Night with Reg". ב-1996 חזר על התפקיד בעיבוד הטלוויזיוני של ה-BBC.
בתסכית אודיו של "דוקטור הו" גילם באמבר את הקיסר קונסטנטינוס בפרק "The Council of Nicaea". עוד שיחק ב-2008 בתפקיד ג'רמי לונגסטף בסדרה הרדיופונית "The Way We Live Right Now".
ביוגרפיה > חיים אישיים

באמבר נשוי לשחקנית ג'וליה סוויפט, בתם של השחקנים דייוויד סוויפט ופולה ג'ייקובס. לבני הזוג יש שני בנים: תיאו (יליד 1991) ואיתן (יליד 1999). המשפחה מתגוררת בצפון לונדון.